Fashion to Civil Services : ಮಿಸ್ ಇಂಡಿಯಾ ಫೈನಲಿಸ್ಟ್ ಈಗ IAS ಅಧಿಕಾರಿ ನವದೆಹಲಿ : ಆಗಸ್ಟ್ 4 ರಂದು ಯೂನಿಯನ್ ಪಬ್ಲಿಕ್ ಸರ್ವಿಸ್ ಕಮಿಷನ್ ಸಿವಿಲ್ ಸರ್ವೀಸಸ್ ಪರೀಕ್ಷೆಯ 2019 ರ ಫಲಿತಾಂಶಗಳನ್ನು ಪ್ರಕಟಿಸಿದೆ. ಈ ನಡುವೆ ಐಶ್ವರ್ಯಾ ಶಿಯೋರನ್ ಎನ್ನುವವರು ಈಗ ಎಲ್ಲರ ಗಮನ ಸೆಳೆಯುತ್ತಿದ್ದಾರೆ. ಹೌದು, ಗರಿಕ ಸೇವೆಗಳ ಪರೀಕ್ಷೆಯಲ್ಲಿ ಅಖಿಲ ಭಾರತ ಶ್ರೇಯಾಂಕವನ್ನು 93 ಪಡೆದಿದ್ದಾರೆ, ಇನ್ನೂ ವಿಶೇಷವಾದ ಸಂಗತಿಯೆಂದರೆ, ಐಶ್ವರ್ಯಾ ಕೂಡ ಮಿಸ್ ಇಂಡಿಯಾ 2016 ರ ಫೈನಲಿಸ್ಟ್ ಆಗಿದ್ದರು ಎನ್ನಲಾಗಿದೆ. ಮಿಸ್ ಇಂಡಿಯಾದ ಅಧಿಕೃತ ಟ್ವಿಟರ್ ಖಾತೆ ತಮ್ಮ ಪುಟದಲ್ಲಿ ಸುದ್ದಿ ಹಂಚಿಕೊಂಡಿದೆ. ಟ್ವಿಟ್ನಲ್ಲಿ ಹೇಳಿರೊದು ಏನು? : ಐಶ್ವರ್ಯಾ ಶಿಯೋರನ್, ಫೆಮಿನಾ ಮಿಸ್ ಇಂಡಿಯಾ 2016 ಫೈನಲಿಸ್ಟ್, ಕ್ಯಾಂಪಸ್ ಪ್ರಿನ್ಸೆಸ್ ದೆಹಲಿ 2016, ಫ್ರೆಶ್ಫೇಸ್ ವಿಜೇತ ದೆಹಲಿ 2015 ಅವರು ನಾಗರಿಕ ಸೇವೆಗಳ ಪರೀಕ್ಷೆಯಲ್ಲಿ ಅಖಿಲ ಭಾರತ ರ್ಯಾಂಕ್ 93 ಅಂಕಗಳನ್ನು ಗಳಿಸಿದ್ದರಿಂದ ನಮಗೆ ಅಪಾರ ಹೆಮ್ಮೆ ತಂದಿದೆ. ಈ ಸಾಧನೆಗೆ ಆಕೆಗೆ ಒಂದು ದೊಡ್ಡ ಅಭಿನಂದನೆಗಳು. ಸುದ್ದಿ ವೈರಲ್ ಆದ ನಂತರ, ಐಶ್ವರ್ಯಾ ಅವರ ಸಾಧನೆಗೆ ಅಭಿನಂದನೆ ಸಲ್ಲಿಸಲು ನಾಗರಿಕ ಸೇವಾ ಅಧಿಕಾರಿಗಳು ಸೇರಿದಂತೆ ಅನೇಕ ನೆಟಿಜ್ನ್ಗಳು ಮೈಕ್ರೋ ಬ್ಲಾಗಿಂಗ್ ವೆಬ್ಸೈಟ್ ನಲ್ಲಿ ಬರೆದುಕೊಂಡಿದ್ದು, ಆಕೆಯ ಸಾಧನೆ ಬಗ್ಗೆ ಮೆಚ್ಚುಗೆ ವ್ಯಕ್ತಪಡಿಸುತ್ತಿದ್ದಾರೆ.